**COMUNICAT DE PRESĂ**

**Aeroportul Internațional *Avram Iancu* Cluj colaborează cu SITA pentru a redefini inovația și sustenabilitatea aeroportuară**

*Colaborare pentru proiecte transformatoare în eficiența operațională, experiența pasagerilor și tehnologiile aviatice verzi.*

**Cluj-Napoca - 11 decembrie 2024** – Aeroportul Internațional *Avram Iancu* Cluj împreună cu SITA, liderul global în tehnologia transportului aerian au încheiat o colaborare strategică prin semnarea unei Scrisori de Intenție (*en.Letter of Intent - LOI*). Această inițiativă comună reprezintă un angajament de pionierat necesar în contracararea provocărilor tehnologice și de mediu cu care se confruntă aeroporturile, dar care pune bazele unor progrese semnificative în eficiența operațională și practicile sustenabile din domeniu.

Această scrisoare de intenție deschide calea pentru o serie de proiecte pilot, care vor permite Aeroportului Internațional *Avram Iancu* Cluj să testeze soluțiile avansate oferite de SITA în condiții reale. Aceste testări sunt concepute pentru a valida tehnologii care simplifică procesele aeroportuare și creează o experiență fluidă pentru pasageri. Prin aceste proiecte inițiale, Aeroportul Internațional Cluj va putea evalua sisteme avansate care îmbunătățesc fluxul de pasageri, manipularea bagajelor și eficiența energetică, sprijinind tranziția aeroportului către operațiuni sustenabile.

„*Pe măsură ce industria aviației se confruntă cu cereri fără precedent pentru soluții mai inteligente și mai sustenabile, această cooperare cu Aeroportul Internațional Avram Iancu Cluj ne permite să aducem inovația direct în prim-planul operațiunilor aeroportuare*,” a declarat **Sergio Colella, Președinte pentru Europa, SITA**. „*Împreună, nu doar că anticipăm viitorul călătoriilor aeriene, ci îl și creăm activ, prin proiecte care vor demonstra cum tehnologia poate transforma fiecare etapă a călătoriei pasagerilor. De la reducerea timpilor de așteptare până la diminuarea impactului asupra mediului, colaborarea noastră își propune să stabilească noi standarde care să servească drept model pentru aeroporturile din întreaga lume*.”

Un element central al colaborării este cercetarea și dezvoltarea personalizată peisajului operațional unic al Aeroportului Cluj. Prin abordarea unor provocări specifice, SITA și Aeroportul Cluj își propun să co-dezvolte soluții practice care să îmbunătățească eficiența aeroportului și să alinieze operațiunile la obiectivele globale de sustenabilitate. Colaborarea include, de asemenea, ateliere comune pentru schimb de cunoștințe despre tehnologii emergente și tendințe, asigurându-se că ambele părți rămân în avangarda progreselor din domeniile procesării pasagerilor, tehnologiilor mobile și biometriei.

**Domnul Dr.Ing. David Ciceo, Directorul General al Aeroportului Internațional *Avram Iancu* Cluj**, a adăugat: „*În primul rând, doresc să felicit SITA pentru recenta deschidere a unui nou centru de tehnologie în Cluj-Napoca, România, dedicat avansării viitorului transportului aerian prin inovație de vârf. Apreciem alegerea lor de a stabili un centru global de cercetare aici și dorim să profităm de această oportunitate pentru a colabora cu unul dintre cei mai importanți lideri în tehnologia transportului aerian, deoarece Aeroportul Internațional Cluj are printre prioritățile sale strategice investiții în soluții tehnologice inovatoare, care vor face industria noastră mai rezilientă și mai sustenabilă în anii care urmează*.”

Responsabilitatea față de mediu este o prioritate majoră, atât SITA, cât și Aeroportul Internațional *Avram Iancu* Cluj sunt angajați să reducă amprenta ecologică a operațiunilor aeroportuare. Inițiativele de sustenabilitate includ dezvoltarea potențială a tehnologiilor aviatice verzi și a programelor de responsabilitate socială corporativă, stabilind un standard pentru practicile ecologice în industria aviației.

\*\*\*

Pentru mai multe informații, contactați:

**SITA**

|  |  |
| --- | --- |
| Charles FontComunicare CorporativăEmail: charles.font@sita.aero | Patricia MadrigalComunicare CorporativăEmail: patricia.madrigal@sita.aero  |

**Despre SITA**

SITA este furnizorul de soluții IT pentru industria transportului aerian, oferind soluții pentru companii aeriene, aeroporturi, aeronave și guverne. Tehnologia noastră facilitează călătoriile aeriene mai fluide, sigure, securizate și sustenabile.

Cu aproximativ 2.500 de clienți, soluțiile SITA îmbunătățesc eficiența operațională în peste 1.000 de aeroporturi, livrând totodată beneficiile avioanelor conectate către utilizatorii a peste 18.000 de aeronave la nivel global. De asemenea, SITA oferă soluții tehnologice care ajută mai mult de 70 de guverne să găsească echilibrul între securizarea granițelor și asigurarea unor călătorii fără întreruperi. Rețeaua de comunicații conectează fiecare colț al globului, iar SITA gestionează 45% din schimbul de date al comunității de transport aerian.

În 2023, inițiativa Science Based Targets (SBTi) a aprobat obiectivele SITA de reducere a emisiilor pe termen scurt și lung. Aceste obiective, bazate pe date științifice, sunt esențiale pentru ghidarea acțiunilor climatice ale companiei, vizând reducerea eficientă a emisiilor de gaze cu efect de seră. SITA dezvoltă, de asemenea, soluții care ajută industria aviației să își atingă obiectivele de reducere a emisiilor de carbon, inclusiv reducerea consumului de combustibil și creșterea eficienței operaționale.

În 2024, SITA a achiziționat Materna IPS, lider în gestionarea pasagerilor, pentru a crea cel mai puternic portofoliu de soluții pentru pasageri, destinat aeroporturilor și călătoriilor digitale. Ulterior, SITA a achiziționat ASISTIM, pentru a oferi un serviciu complet de gestionare a Centrelor de Control al Operațiunilor de Zbor pentru companiile aeriene. Compania a lansat și SmartSea, pentru a oferi industriei maritime acces la aceeași tehnologie avansată care transformă transportul aerian. Această lansare face parte din extinderea SITA în domeniile croazierelor, căilor ferate și Mobilității Aeriene Urbane, precum vertiporturile.

SITA este deținută 100% de industria transportului aerian și funcționează în conformitate cu nevoile acestuia. Este una dintre cele mai diverse companii la nivel internațional, oferind servicii în peste 200 de țări și teritorii.

Pentru mai multe informații, vizitați [www.sita.aero](http://www.sita.aero).

**Despre Aeroportul Internațional *Avram Iancu* Cluj**

Aeroportul Internațional Cluj, cunoscut oficial ca Aeroportul Internațional *Avram Iancu* Cluj (IATA: CLJ), este al doilea cel mai aglomerat aeroport din România, deservind orașul Cluj-Napoca și regiunea Transilvaniei. Înființat în 1932, aeroportul a trecut prin extinderi și modernizări semnificative pentru face față cererii tot mai mari de pasageri și marfă.

Situat la aproximativ 9 kilometri Est de centrul orașului Cluj-Napoca, aeroportul reprezintă un nod de transport vital atât pentru călătoriile interne, cât și pentru cele internaționale. Acesta oferă conexiuni către peste 50 de destinații din Europa, Orientul Mijlociu și nu numai. Aeroportul este deservit de peste 10 companii aeriene și operatori de zboruri charter. Printre destinațiile populare se numără orașe majore precum Londra, Viena, Zurich, Munchen și Istanbul, precum și destinații turistice sezoniere din Grecia, Spania, Tunisia și Egipt.

Aeroportul dispune de un terminal modern pentru pasageri, echipat cu facilități precum magazine duty-free, restaurante, servicii de închiriere de mașini și saloane business. Acesta joacă un rol esențial în sprijinirea creșterii economice a regiunii Cluj, în special în sectoarele IT, academic și turistic.

Aeroportul Internațional Cluj își extinde în mod constant infrastructura și serviciile pentru a satisface cerințele în creștere ale pasagerilor, asigurându-și poziția de lider al rețelei de transport din România.